АКО ВИДИШ РАЗЛИКУ, НЕ ЗНАШ ЗА ЈЕДНАКОСТ

Свако је посебан и различит од другог на свој начин. Али нико није савршен. Зато не треба осуђивати некога због тога како се обукао или каква му је фризура.

Сви смо различити. Почнимо од изгледа. Неко воли да се шминка, а неко не. Неко увек завеже косу, а неко је пусти. Неко воли да се обуче лепо, а некоме је свеједно шта ће обући. А поред изгледа постоје и остале ствари. На пример, шта волимо да гледамо, да ли волимо да цртамо, да ли пратимо трендове и остало. Али, баш због тога што смо различити, догоди се да заборавимо на једно најважније. Сви смо људи. Сви смо од меса и крви. Сви имамо осећања.

И баш зато морамо да знамо - поред свих разлика, ми смо на неки начин исти.

Нађа Радовић (VΙ)

Многи мисле да постоји разлика између малог црнца и малог белца, али нема разлике.

Мали црнац воли слаткише, грицкалице и сок. А то воли и мали белац. Обојица воле љубав својих родитеља, имају осећања и направљени су од крви и меса.

Само нека деца, која не поштују друге људе, праве разлику.

Михаило Старчевић (VΙ)

На овоме свету никада нећемо бити исти.

На овом свету неко има плаве очи, а неко тамне. Неко носи дугу косу, а неко кратку. Људи обично цене друге по богатству или популарности. Неке људе то вређа. Али треба да знамо да сваки човек очекује пажњу, љубав и разумевање. Ми смо по једној ствари слични: Сви смо ми људи са осећањима. Никада се немојте вређати међусобно, јер то другог повређује, а мислим да и вас повређује.

Свако има другачији начин живота и нико није исти, али свако има право на своје мишљење и ми морамо то да поштујемо.

Филип Радовановић (VΙ)

Сви се ми доста разликујемо, сви смо другачији међусобно.

Разликујемо се по боји косе, понашању и изгледу. Свако има свој став. Сви имају различит укус - неко нешто воли, а неко то не воли. Не треба се подсмевати другима, јер то може да се врати и не треба се са неким због нечега шалити ако му то смета. Треба да се некад ставимо у туђу кожу и да видимо како то изгледа. Неко воли да у друштву провоцира и да буде непријатан, а неко воли заиста да буде фин и занимљив.

Сви волимо да нам буде лепо и треба се трудити да објаснимо свима колико је важно и лепо да неко буде срећан и да се радује нечему.

Наташа Кузмановић (VΙ)

На овој планети свако од нас је јединствен на свој начин. Свако има осећања, потребу за љубављу, али сви су људи у томе различити и јединствени.

Неко воли да излази у град, а неко не. Неко воли да слуша музику, неко не. Када неко нема укуса за цртање, не треба да га осуђујемо због тога. Свако је савршен и надарен за нешто, али на свој начин.

Сви смо савршени, иако се то можда не види.